2018-03-16

Klaipėda

**Vadovaujantis Lietuvos Respublikos Vietos savivaldos įstatymo 34 straipsniu 1 dalimi 6 punktu pateikiu „Alksnynės“ seniūnaitijos seniūnaitės Ritos Borta**

2017 metų rugsėjo- gruodžio mėn. (nuo šios datos buvau patvirtinta ir pradėjau vykdyti seniūnaičio funkcijas) veiklos ataskaitą ir veiklos kryptis kitiems kalendoriniams metams.

I dalis

**Apie dalyvavimą svarstant savivaldybės sprendimus bei dalyvavimą Seniūnaičių sueigose, komisijose, komitetuose, vietos bendruomenių projektų komisijos vertinime ir kt.**

1. 2017 m. rugpjūčio mėn. 23 d. Klaipėdos m. Senūnaičių sueigoje. (3 val.)
2. 2017 m. rugpjūčio mėn. 28 d. dalyvavau Baltijos-Marių išplėstinėje Senūnaičių sueigoje.(2 val.)
3. 2017 m. rugpjūčio 29 d. dalyvavau Danės- Pajūrio išplėstinėje Seniūnaičių sueigoje. (2 val)
4. 2017 m. spalio 14 d. dalyvauju vietos bendruomenių projektų vertinime, esu komisijos narė

 (9 val.)

1. 2017 m. spalio 17 d. Klaipėdos m. savivaldybėje dalyvauju vietos bendruomenių projektų svarstyme, balsavime. Dalyvauja 11 bendruomenių narių, miesto seniūnaičiai, stebėtojai. (5 val)
2. 2017 m. spalio 19 d. dalyvauju miesto Seniūnaičių, bendruomenių ir bendruomenių projektų paraiškų komisijos susitikime dėl projektinių lėšų skirstymo. (2 val.)
3. 2017m. spalio 30 d. dalyvauju Klaipėdos m. savivaldybėje Seniūnaičių sueigoje dėl seniūnaičių kandidatūrų į savivaldybės komisijas. Sprendžiami einamieji klausimai dėl seniūnaičių išmokų, Klaipėdos m. atliekų tvarkymo ir apmokestinimo klausimai. (2 val)
4. 2017m. lapkričio 6 d. dalyvauju Etikos komisijos posėdyje. Sprendžiamas tarybos nario V. Čiapo klausimas. Esu šios komisijos narė. ( 1 val)
5. 2017 m. lapkričio mėn. 7 d. Klaipėdos m. savivaldybėje dalyvavau seniūnaičių susitikime su Klaipėdos m. savivaldybės direktoriaus pavaduotoja E. Mantulova, Socialinių reikalų departamento direktore A. Daujotiene. (2 val)
6. 2017 m. lapkričio 15 d. dalyvavau Finansų ir ekonomikos komiteto posėdyje. Vienas iš sprendžiamų klausimų seniūnaičių išmokos klausimas. (1 val)
7. 2017 m. lapkričio 24 d. dalyvauju Klaipėdos m. savivaldybės tarybos 21 posėdyje. ( 4 val)
8. 2017 m. lapkričio 28 d. dalyvauju Kontrolės komiteto posėdyje. (2 val)
9. 2017 m. gruodžio 27 d. dalyvauju Etikos komisijoje. Sprendžiamas tarybos narės N. Puteikienės klausimas. Esu šios komisijos narė. (1 val )
10. 2017 m. gruodžio 27 d. Klaipėdos m. savivaldybėje dalyvauju Seniūnaičių sueigoje. Dalyvauja Klaipėdos m. savivaldybės administracijos Aplinkos kokybės skyriaus, Klaipėdos regiono aplinkos apsaugos departamento, Visuomenės sveikato centro specialistai. Sprendžiami Klaipėdos m. taršos klausimai. ( 2 val. )

1. 2018 m. sausio 10 d. Klaipėdos m. savivaldybėje dalyvauju Seniūnaičių susirinkime. Sprendžiami Klaipėdos m. taršos klausimimai: dėl oro taršą mažinančių sprendimo būdų. Dėl UAB „Nuaras“ teikiamų paslaugų kokybės. (2 val. )
2. 2018 m. sausio 1 d. Klaipėdos m. savivaldybėje dalyvauju Seniūnaičių išplėstinėje sueigoje. Susitikimas su Klaipėdos m administracija. Susitikimo tikslas – aptarti priemonės „Remti bendruomeninę veiklą savivaldybėse“ įgyvendinimą Klaipėdos miesto savivaldybėje. ( 2 val. )
3. 2018 m. sausio 6 d. Klaipėdos m. savivaldybėje dalyvauju Seniūnaičių išplėstinėje sueigoje dėl senūnaičių delegavimo patariamuoju balsu į Klaipėdos m. savivaldybės komitetus. ( 2 val. )
4. 2018 m. kovo 7 d. dalyvavau Klaipėdos m. administracijos organizuotuose 2 d. mokymuose seniūnaičiams. 1 d. „ Seniūnaičio veiklos juridiniai, politiniai aspektai“ (4 a. val. )
5. 2018 m. kovo 14 d. dalyvavau Klaipėdos m. administracijos organizuotuose 2 d. mokymuose seniūnaičiams. 2 d. . „ Bendruomeninė veikla savivaldybėje ir seniūnaitis“ (4 a. val. )

II dalis

**Apie veiklą, kuri susijusi su gyvenamosios vietovės problemomis**

1. 2017m. rugsėjo 21 d. kreipiuosi į Klaipėdos m. Tvarkymo skyriaus vedėją I. Šakalienę. Aptariamas klausimas dėl Alksnynės seniūnaitijos aplinkos tvarkos ir remonto darbų. Suteikiama informacija, konsultacija.
2. **Sprendžiu Klaipėdos m. Alksnynės raj. esančio stadiono apsėmimo klausimą**. Stadionas priklauso Klaipėdos m. Laivų statybos ir remonto mokyklai. 2017-10-05. skambinu mokyklos direktoriui, teiraujuosi, kodėl netvarkomas stadionas. Informacija ir vaizdą paviešinu internetinėje erdvėje „ Tvarkau Klaipėdą“. 2017-10-20 vykstu į pokalbį su mokyklos vadovu, tačiau neradus jo darbe l.e. pareigas mokyklos vadovui Arvydui Vaitkui palieku paklausimą raštu. 2017-11-03 buvo gautas atsakymas, kad mokykla savarankiškai negali pertvarkyti stadiono, nes stadionas nors ir yra Klaipėdos m. savivaldybei priskirtoje teritorijoje, bet priklauso Lietuvos resp. Švietimo ministerijai. Mokykla buvo pateikusi 2017-05-16 paraišką Švietimo ir mokslo ministerijai dėl švietimo įstaigų sporto aikštynų atnaujinimo, tačiau paraiška nebuvo patenkinta. 2017-11-08 raštu kreipiuosi į Klaipėdos m. savivaldybės administracijos ūkio departamentą. Prašau kuo skubiau spręsti problemą, nes stadiono apsemti plotai plečiasi. 2017m. lapkričio mėn. į mane kreipėsi daug žmonių, kurie gyvena bendrabučiuose ( priklauso Klaipėdos universitetui ir Klaipėdos m. Laivų statybos ir remonto mokyklai) šalia esančio stadiono. Prašo pagalbos, nes žmonės susiduriu su dideliais nepatogumais tiek dėl apsemtų teritorijų, tiek dėl blogo apšvietimo. Pasiūliau surinkti gyventojų parašus. 2017-11-17 susitikau su l/d „Alksniukas“ direktore T. Žukauskiene. Jos vadovaujamoje darželio teritorijoje taip pat nemaža dalis yra apsemta ištisus metus. Paaiškinus dėl ko plūsta stadiono ir darželio teritorija, direktorė žadėjo taip pat kreiptis į Miesto ūkio departamentą. 2017-12-11 gavau atsakymą iš Miesto ūkio departamento direktoriaus L. Dūdos atsakymą, kad minima mokykla priklauso Švietimo ir mokslo ministerijai, į ją mokykla ir turėtų kreiptis. Informavo, kad mokyklos stadionas įrengtas žemiausioje rajono vietoje ir savitakiniai tinklai nesurenka lietaus vandens, o mokykloje įrengti siurbliai sugedę. Numatyta organizuoti susitikimą su Laivų statybos ir remonto mokykla, savivaldybės administracija, miesto meru.
3. 2017-10-17 dalyvavau Marių bendruomenės organizuotame susitikime su Klaipėdos m. Uosto direkcija, seimo nariu D. Kepeniu Mašioto progimnazijoje. Sprendžiami klausimai dėl uosto plėtros ir galimos taršos pasekmių Klaipėdos miestui ir jos gyventojams.
4. 2017-11-02 Alksnynės teritorijoje, namų stenduose išplatinta informacija (lankstinukai) apie nemokamą pirminę ir antrinę teisinę pagalbą gyventojams.
5. 2017 m. lapkričio mėn. pradžioje raštu kreipiausi į Miesto ūkio departamentą dėl teritorijos šaligatvių remonto nuo autobusų sustojimo „Žardė“ iki l/d „Alksniukas“ir aplink Taikos pr. 82 namo teritoriją, kur yra nedidelis parkelis, žalioji teritorija. Pirminėje teritorijos apžiūroje su Miesto ūkio departamento vyr. specialistu L. Šilinsku sutarėme, kad remontas tikrai reikalingas ir mūsų prašymas bus tenkintinas. Vėliau 2017-11-08 raštu atsakė, kad šiuo metu negali mūsų prašymo tenkinti. Mūsų prašymas bus įtrauktas ir darbai atlikti eilės tvarka. Toks atsakymas mūsų netenkino, todėl pakartotinai prašėme atlikti remonto darbus pavojingiausiame take, kuriuo mokiniai vyksta į Laivų statybos ir remonto mokyklą, tėveliai su vaikais eina kasdien į l/d „Alksniukas“. **2017-11-16 teritorijos takas buvo sutvarkytas**. Dėl likusios dalies teritorijos remonto darbų teiksime prašymą pakartotinai.
6. 2017-11-12 po audros vėlai vakare apžiūrinėjau Alksnynės teritoriją. Statybininkų g. 47 namo teritorijoje, kur vykdomi statybos darbai, po audros išvirto apsaugos tvoros, namų apšiltinimo medžiagos paketai buvo išsklaidyti ne tik po statybos teritoriją, bet ir šalia jos. Turiu įtarimą, kad dalis išnešiota ir gyventojų. Kadangi ne darbo metas ir apie tai nežino darbų vadovai ir rangovai, juos informuoju telefonu. Statybos vadovas dėkoja už pranešimą.

III

**Veiklos kryptys kitiems metams**

|  |  |  |
| --- | --- | --- |
| 1. | Gyvenamosios vietovės teritorijos priežiūra | Organizuoti teritorijos šaligatvių remonto darbus. Organizuoti seniūnaitijos gražiausios teritorijos prie namų konkursą. Rėmėjai asociacija „Mano miestas Klaipėda“. |
| 2.  | Gyvenamosios vietovės aplinkos apsauga | Organizuoti susitikimus su uosto direkcija, savivaldybės atstovais, išrinktais politikais į Seimą. Statybininkų prospekto gatvėje padidėjo sunkiasvorių mašinų srautas iš terminalo, gyventojai susiduria su padidinta oro tarša ir triukšmu. |
| 3.  |  Alksnynės stadiono problemos sprendimas | Toliau spręsti stadiono remonto darbų klausimą. Organizuoti susitikimus su atsakingomis institucijomis ir departamentais, Švietimo ir mokslo ministerija, tarybos ir seimo nariais. |
| 4.  | Gyvenamosios vietovės socialinė pagalba | Organizuoti susitikimą su socialinių reikalų departamento, socialinės paramos skyriaus specialistais.  |
| 5. | Gyvenamosios vietovės sportu kultūra, sveikatinimu | Dalyvauti projektuose, kurie skatina bendruomenės kultūros, sporto, sveikatinimo veiklas  |
| 6. | Alksnynės gyventojų ir seniūnaičio susitikimai | Bus sprendžiami aktualūs klausimai gyventojams. |

Rita Borta